NCL บวก 5% แรงในรอบ 3 เดือน มั่นใจรายได้ปีนี้โตเกินเป้า 50-60%
NCL บวก 5% แรงในรอบ 3 เดือน มั่นใจรายได้ปีนี้โตไม่ต่ำกว่า 50-60% รับธุรกิจขนส่งระหว่างประเทศโตเด่น โดย ณ เวลา 10.34 น. อยู่ที่ 3.66 บาท บวก 0.16 บาท
NCL บวก 5% แรงในรอบ 3 เดือน มั่นใจรายได้ปีนี้โตไม่ต่ำกว่า 50-60% รับธุรกิจขนส่งระหว่างประเทศโตเด่น
17 ส.ค. 2565

ผู้สื่อข่าวรายงานว่า  วันนี้(17 ส.ค.65) ราคาหุ้น บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL ณ เวลา 10.34 น. อยู่ที่ 3.66 บาท บวก 0.16 บาท หรือ 4.57% สูงสุดที่ 3.80 บาท ต่ำสุดที่ 3.58 บาท ด้วยมูลค่าซื้อขาย 117.12 ล้านบาท ราคาหุ้นแรงในรอบ 3 เดือนโดยเทียบตั้งแต่หุ้นยืนที่ระดับ 3.68 บาท เมื่อวันที่ 27 เม.ย.65

โดยก่อนหน้านี้ (24 มิ.ย.65) นายพงษ์เทพ วิชัยกุล กรรมการผู้จัดการ บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL ผู้ให้บริการจัดการระบบโลจิสติกส์ ครบวงจร (Logistics Solution Provider) เปิดเผยว่า รายได้ในปีนี้มีโอกาสทำ New High หรือเติบโตไม่ต่ำกว่า 50-60% จากปี 2564 ที่ทำได้ 1,923.89 ล้านบาท หลังธุรกิจการขนส่งระหว่างประเทศเติบโตโดดเด่น เพราะได้รับปัจจัยบวกจากสถานการณ์การแพร่ระบาดของโควิด-19 ที่เริ่มคลี่คลายและมีการผ่อนคลายในหลายๆ มาตรการ ส่งผลให้เศรษฐกิจในหลายๆ ประเทศดีขึ้น